CELEX: 52021PC0480
Language: lv
Date: 2021-08-13
Title: Priekšlikums PADOMES LĒMUMS par nostāju, kas Starptautiskajā Cukura padomē Eiropas Savienības vārdā jāieņem attiecībā uz 1992. gada Starptautiskā cukura nolīguma termiņa pagarināšanu

EIROPAS KOMISIJA
            Briselē, 13.8.2021
            COM(2021) 480 final
            2021/0273(NLE)
            Priekšlikums
            PADOMES LĒMUMS 
            par nostāju, kas Starptautiskajā Cukura padomē Eiropas Savienības vārdā jāieņem attiecībā uz 1992. gada Starptautiskā cukura nolīguma termiņa pagarināšanu
            
               
         
         
            
               PASKAIDROJUMA RAKSTS
            
            
               1.Priekšlikuma priekšmets
            
            
               Šis priekšlikums attiecas uz lēmumu, ar kuru nosaka nostāju, kas Starptautiskajā Cukura padomē Savienības vārdā jāieņem saistībā ar tāda lēmuma paredzamo pieņemšanu, ar kuru 1992. gada Starptautiskā cukura nolīguma termiņu pagarina līdz 2023. gada 31. decembrim
            
            
               2.Priekšlikuma konteksts
            
            
               2.1.1992. gada Starptautiskais cukura nolīgums
            
            
               1992. gada Starptautiskā cukura nolīguma (turpmāk “nolīgums”) mērķis ir nodrošināt ciešāku starptautisko sadarbību cukura un ar cukuru saistītos jautājumos visā pasaulē, izveidot forumu starpvaldību apspriedēm par cukuru un par veidiem, kā uzlabot pasaules cukura nozares ekonomiku, atvieglot tirdzniecību, vācot un sniedzot informāciju par pasaules cukura un citu saldinātāju tirgu, un veicināt lielāku pieprasījumu pēc cukura, jo īpaši netradicionāliem lietojumiem.
            
            
               Nolīgums stājās spēkā 1993. gada 1. janvārī.
            
            
               Savienība ir nolīguma puse
                  1
               .
            
            
               2.2.Starptautiskā Cukura padome
            
            
               Starptautiskā Cukura padome ir struktūra, kas atbild par visu nolīguma normu izpildei vajadzīgo funkciju veikšanu. Tā pieņem noteikumus un normas, to vidū padomes un tās komiteju reglamentu un Starptautiskās Cukura organizācijas (SCO) noteikumus par finansēm un personālu. Padome kārto vajadzīgo uzskaiti un publicē gada ziņojumu un citu informāciju, ja to uzskata par lietderīgu.
            
            
               Nolīguma locekļiem kopā ir 2000 balsu. Katram nolīguma loceklim ir konkrēts balsu skaits, ko katru gadu koriģē pēc nolīgumā noteiktiem kritērijiem. Visus padomes lēmumus principā pieņem vienprātīgi, ja vien nolīgumā nav noteikts citādi. Ja vienprātību panākt nav iespējams, lēmumus pieņem ar vienkāršu balsu vairākumu, ja vien nolīgumā nav paredzēts speciāls balsojums.
            
            
               2.3.Paredzētais Starptautiskās Cukura padomes akts
            
            
               Nolīgums tika noslēgts ar Padomes Lēmumu 92/580/EEK un stājās spēkā 1993. gada 1. janvārī. Tas tika noslēgts uz trim gadiem, proti, līdz 1995. gada 31. decembrim, un kopš tā laika nolīguma termiņš ir ticis regulāri pagarināts uz turpmākiem divu gadu periodiem, kā paredzēts tā 45. pantā. Pēdējo reizi nolīgums tika pagarināts 2019. gada jūlijā
                  2
               , un tas ir spēkā līdz 2021. gada 31. decembrim.  
            
            
               Starptautiskajai Cukura padomei 59. sesijā, kas norisināsies 2021. gada 26. novembrī, ir jāpieņem lēmums par 1992. gada Starptautiskā cukura nolīguma termiņa pagarināšanu vēl par diviem gadiem (“paredzētais akts”).
            
            
               Paredzētā akta mērķis ir dot SCO iespēju turpināt darbu.
            
            
               Nolīguma termiņa pagarinājums aptvers laiku no 2022. gada 1. janvāra līdz 2023. gada 31. decembrim.
            
            
               3.Savienības vārdā ieņemamā nostāja
            
            
               1992. gada Starptautisko cukura nolīgumu Savienība noslēdza ar Lēmumu 92/580/EEK, un minētais nolīgums stājās spēkā 1993. gada 1. janvārī uz trīs gadu periodu līdz 1995. gada 31. decembrim. Kopš tā laika nolīguma termiņš ir regulāri pagarināts par turpmākiem divu gadu periodiem. Pēdējo reizi nolīguma termiņš ar Starptautiskās Cukura padomes lēmumu tika pagarināts tās 55. sesijā 2019. gada 19. jūlijā, un tas ir spēkā līdz 2021. gada 31. decembrim. 
            
            
               Savienība vienmēr ir bijusi aktīva SCO locekle, un Savienības interesēs ir vēlreiz pagarināt nolīguma termiņu uz laiku līdz diviem gadiem. Savienība ir liels cukura ražotājs, kā arī daudzu SCO locekļu vadošais cukura tirdzniecības partneris.
            
         
         
            
               87 SCO locekļiem kopā ir 2000 balsu. ES skaitās viens loceklis. Katras balss svars atbilst 661 GBP 2021. gada administratīvajā budžetā. Budžeta procedūru vajadzībām (sk. 1992. gada nolīguma 25. pantu), t. i., locekļu ikgadējo finansiālo iemaksu noteikšanai, Savienībai piešķirto balsu skaits ir 538, tātad 2021. gadā maksājamā iemaksa ir 355 618 GBP. Šos skaitļus katru gadu koriģē.
            
            
               Starptautiskās Cukura padomes 59. sesijā, kas norisināsies 2021. gada 26. novembrī Londonā, ir paredzēts pieņemt oficiālu lēmumu par nolīguma termiņa pagarināšanu līdz 2023. gada 31. decembrim.
            
            
               Šā priekšlikuma mērķis ir lūgt Padomei pilnvarot Komisiju Starptautiskajā Cukura padomē Savienības vārdā balsot par labu nolīguma termiņa pagarināšanai līdz 2023. gada 31. decembrim.
            
            
               4.Juridiskais pamats
            
            
               4.1.Procesuālais juridiskais pamats
            
            
               4.1.1.Principi
            
            
               Līguma par Eiropas Savienības darbību (LESD) 218. panta 9. punktā ir paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.
            
            
               Jēdziens “lēmumi ar juridiskām sekām” ietver aktus, kam ir juridiskas sekas uz tādu starptautisko tiesību normu pamata, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautisko tiesību normām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  3
               .
            
            
               4.1.2.Piemērošana konkrētajā gadījumā
            
            
               Starptautiskā Cukura padome ir izveidota ar nolīguma 3. un 8. pantu, un to var aicināt pieņemt noteiktus lēmumus. 
            
            
               Ar paredzēto aktu, ko Starptautiskā Cukura padome ir pilnvarota pieņemt saskaņā ar nolīguma 45. panta 2. punktu, tiek pagarināts tāda nolīguma termiņš, kas ir Savienībai saistošs starptautisks nolīgums. Tāpēc paredzētajam aktam ir juridiskas sekas. 
            
            
               Paredzētais akts nepapildina un negroza nolīgumā noteikto iestāžu sistēmu.
            
            
               Tāpēc ierosinātā lēmuma procesuālais juridiskais pamats ir LESD 218. panta 9. punkts.
            
            
               4.2.Materiālais juridiskais pamats
            
            
               4.2.1.Principi
            
            
               Lēmumam, ko pieņem saskaņā ar LESD 218. panta 9. punktu, materiālais juridiskais pamats galvenokārt ir atkarīgs no tā, kāds mērķis un saturs ir paredzētajam aktam, attiecībā uz kuru Savienības vārdā tiek ieņemta noteikta nostāja. Ja paredzētajam aktam ir divi mērķi vai divi komponenti un viens ir atzīstams par galveno, bet otrs nav būtisks, tad lēmums, ko pieņem saskaņā ar LESD 218. panta 9. punktu, jābalsta uz vienu materiālo juridisko pamatu, proti, to, ko prasa galvenais jeb dominējošais mērķis vai komponents.
            
            
               4.2.2.Piemērošana konkrētajā gadījumā
            
            
               Paredzētā akta galvenais mērķis un saturs attiecas uz kopējo tirdzniecības politiku (lauksaimniecības produktu tirdzniecību). 
            
            
               Tāpēc ierosinātā lēmuma materiālais juridiskais pamats ir LESD 207. pants.
            
            
               4.3.Secinājums
            
         
         
            
               Par ierosinātā lēmuma juridisko pamatu būtu jānosaka LESD 207. pants saistībā ar 218. panta 9. punktu.
            
            
               5.Paredzētā akta publicēšana
            
            
               Tā kā ar Starptautiskās Cukura padomes aktu tiks grozīts nolīgums, ir lietderīgi aktu pēc pieņemšanas publicēt Eiropas Savienības Oficiālajā Vēstnesī.
            
            
            
               2021/0273 (NLE)
            
            
               Priekšlikums
            
            
               PADOMES LĒMUMS
            
            
               par nostāju, kas Starptautiskajā Cukura padomē Eiropas Savienības vārdā jāieņem attiecībā uz 1992. gada Starptautiskā cukura nolīguma termiņa pagarināšanu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)1992. gada Starptautisko cukura nolīgumu (“nolīgums”) Savienība noslēdza ar Padomes Lēmumu 92/580/EEK
                  4
               , un nolīgums stājās spēkā 1993. gada 1. janvārī. Nolīgums tika noslēgts uz trim gadiem līdz 1995. gada 31. decembrim. 
            
            
               (2)Saskaņā ar nolīguma 3. un 8. pantu Starptautiskā Cukura padome ir izveidota noteiktu lēmumu pieņemšanai. Saskaņā ar nolīguma 45. panta 2. punktu Starptautiskā Cukura padome var pagarināt nolīguma termiņu uz secīgiem periodiem, kas nevienu reizi nav ilgāki par diviem gadiem. Kopš nolīguma noslēgšanas tā termiņš ticis regulāri pagarināts uz turpmākiem divu gadu periodiem. Pēdējo reizi nolīgums ar Starptautiskās Cukura padomes lēmumu tika pagarināts 2019. gada jūlijā
                  5
               , un tas ir spēkā līdz 2021. gada 31. decembrim.
            
            
               (3)Starptautiskā Cukura padome 59. sesijā, kas norisināsies 2021. gada 26. novembrī, gatavojas pieņemt lēmumu par nolīguma termiņa pagarināšanu uz laiku līdz vēl diviem gadiem, proti, no 2022. gada 1. janvāra līdz 2023. gada 31. decembrim.
            
            
               (4)Ir lietderīgi noteikt nostāju, kas Savienības vārdā ir jāieņem Starptautiskās Cukura padomes 59. sesijā, jo nolīguma termiņa turpmāka pagarināšana ir Savienības interesēs,
            
            
               IR PIEŅĒMUSI ŠO LĒMUMU.
            
            
               1. pants
            
            
               Nostāja, kas Savienības vārdā jāieņem Starptautiskās Cukura padomes 59. sesijā, ir balsot par 1992. gada Starptautiskā cukura nolīguma termiņa turpmāku pagarināšanu vēl par diviem gadiem, proti, uz laiku no 2022. gada 1. janvāra līdz 2023. gada 31. decembrim.
            
            
               2. pants
            
         
         
            
               Šis lēmums ir adresēts Komisijai.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
            
                     
                        FINANŠU PĀRSKATS
                     
                  
                  
                     
                        FinancSt/10/ 
                           LK/hn/4760052
                     
                  
               
                     
                  
                  
                     
                        6.22.2021.1
                     
                  
               
                     
                  
                  
                     
                        DATUMS: 28.06.2021.
                     
                     
                  
               
                     
                        1.
                     
                  
                  
                     
                        BUDŽETA POZĪCIJA:
                     
                     
                        14 20 03 06 – Starptautiskās organizācijas un nolīgumi
                     
                     
                  
                  
                     
                        APROPRIĀCIJAS:
                     
                     
                        B2021 6 300 000 EUR
                     
                  
               
                     
                        2.
                     
                  
                  
                     
                        NOSAUKUMS:
                     
                     
                        Priekšlikums Padomes lēmumam par nostāju, kas Starptautiskajā Cukura padomē Eiropas Savienības vārdā jāieņem attiecībā uz 1992. gada Starptautiskā cukura nolīguma termiņa pagarināšanu
                     
                     
                     
                  
               
                     
                        3.
                     
                  
                  
                     
                        JURIDISKAIS PAMATS: Līguma par Eiropas Savienības darbību 207. pants saistībā ar 218. panta 9. punktu
                     
                     
                  
               
                     
                        4.
                     
                  
                  
                     
                        MĒRĶI:
                     
                     
                        Pagarināt spēkā esošā Starptautiskā cukura nolīguma termiņu vēl par diviem gadiem (2022. gada 1. janvāris – 2023. gada 31. decembris)
                     
                     
                  
               
                     
                        5.
                     
                  
                  
                     
                        FINANSIĀLĀ IETEKME
                     
                  
                  
                     
                        12 MĒNEŠU PERIODS 
                           
                           
                           (milj. EUR)
                     
                  
                  
                     
                        KĀRTĒJAIS FINANŠU GADS
                     
                     
                        2021
                     
                     
                        (milj. EUR)
                     
                  
                  
                     
                        NĀKAMAIS FINANŠU GADS
                     
                     
                        2022
                     
                     
                        (milj. EUR)
                     
                  
               
                     
                        5.0.
                     
                  
                  
                     
                        IZDEVUMI
                     
                     
                        -
                              KO SEDZ NO ES BUDŽETA 
                           (KOMPENSĀCIJAS/INTERVENCES)
                     
                     
                        -
                              VALSTU IESTĀDES
                     
                     
                        -
                              CITI
                     
                  
                  
                     
                  
                  
                     
                  
                  
                     
                        0,41
                     
                  
               
                     
                        5.1.
                     
                  
                  
                     
                        IEŅĒMUMI
                     
                     
                        -
                              ES PAŠU RESURSI  
                           (NODEVAS/MUITAS NODOKĻI)
                     
                     
                        -
                              VALSTU
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2023              (milj. EUR)
                     
                  
                  
                     
                  
                  
                     
                  
               
                     
                        5.0.1.
                     
                  
                  
                     
                        APLĒSTIE IZDEVUMI
                     
                  
                  
                     
                        0,46
                     
                  
                  
                     
                  
                  
                     
                  
               
                     
                        5.1.1.
                     
                  
                  
                     
                        APLĒSTIE IEŅĒMUMI
                     
                  
                  
                     
                  
                  
                     
                  
                  
                     
                  
               
                     
                        5.2.
                     
                  
                  
                     
                        APRĒĶINA METODE: pamatojas uz pieņēmumu par aplēsto ES balsu skaitu (538), kas mainās katru gadu, un par aplēsto summu GBP, kas jāmaksā par vienu balsi (661).
                     
                  
               
                     
                        6.0.
                     
                  
                  
                     
                        VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ?
                     
                  
                  
                     
                        JĀ 
                     
                  
               
                     
                        6.1.
                     
                  
                  
                     
                        VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVIETOJUMUS?
                     
                  
                  
                     
                        -
                     
                  
               
                     
                        6.2.
                     
                  
                  
                     
                        VAI BŪS VAJADZĪGS PAPILDU BUDŽETS?
                     
                  
                  
                     
                        -
                     
                  
               
                     
                        6.3.
                     
                  
                  
                     
                        VAI APROPRIĀCIJAS BŪS JĀIERAKSTA NĀKAMO GADU BUDŽETOS?
                     
                  
                  
                     
                        JĀ 
                     
                  
               
                     
                        PIEZĪMES:
                     
                     
                        Faktiski maksājamā summa var mainīties atkarībā no galīgā balsu skaita, ko ES saņem, atkarībā no summas GBP, kas maksājama par vienu balsi, un no EUR/GBP maiņas kursa. 
                     
                     
                  
               
         
         
            
                  
                     (1)
                  
                        Padomes Lēmums 92/580/EEK (1992. gada 13. novembris) par 1992. gada Starptautiskā cukura līguma parakstīšanu un noslēgšanu (OV L 379, 23.12.1992., 15. lpp.).
               
               
                  
                     (2)
                  
                        Padomes Lēmums (ES) 2019/1251 (2019. gada 15. jūlijs) par nostāju, kas Eiropas Savienības vārdā jāieņem Starptautiskajā Cukura padomē attiecībā uz 1992. gada Starptautiskā cukura nolīguma termiņa pagarināšanu (OV L 195, 23.7.2019., 18. lpp.).
               
               
                  
                     (3)
                  
                        Tiesas 2014. gada 7. oktobra spriedums lietā C-399/12 Vācija/Padome, ECLI:EU:C:2014:2258, 61.–64. punkts.
               
               
                  
                     (4)
                  
                        Padomes Lēmums 92/580/EEK (1992. gada 13. novembris) par 1992. gada Starptautiskā cukura līguma parakstīšanu un noslēgšanu (OV L 379, 23.12.1992., 15. lpp.).
               
               
                  
                     (5)
                  
                  
                        Padomes Lēmums (ES) 2019/1251 (2019. gada 15. jūlijs) par nostāju, kas Eiropas Savienības vārdā jāieņem Starptautiskajā Cukura padomē attiecībā uz 1992. gada Starptautiskā cukura nolīguma termiņa pagarināšanu (OV L 195, 23.7.2019., 18. lpp.).